ШҚО-да биыл 36 адам бруцеллез жұқтырды
DATE: 18:30, 21 Желтоқсан 2024 | GMT +5
TITLE: ШҚО-да биыл 36 адам бруцеллез жұқтырды
URL: https://kaz.inform.kz/news/shko-da-biil-36-adam-brutsellez-zhuktirdi-e881cd/
META: DATE: 18:30, 21 Желтоқсан 2024 | GMT +5
TOTAL WORDS: 106
AUTHOR(S):
TEXT: ШҚО ветеринария басқармасының мәліметіне сүйенсек, биыл өңір бойынша 1120 ірі қара бруцеллезбен ауырды. — Жыл сайын бруцеллезбен ауырған мал саны азайып келеді. Мәселен, осыдан 3 жыл бұрын 2374 ірі қара осы ауруға шалдыққан болатын. Бұл вакцина салдыру жұмыстары күшейтілгенінің нәтижесі. Ол мал мен адамды 80%-ға қорғайды, — дейді басқарма басшысы Рамиль Сағындықов. Алайда адамдар арасында бруцеллез жұқтырғандар азаймай тұр. Биыл осындай 36 адам тіркелді. — Күршім, Глубокое мен Үлкен Нарын аудандарында ауырғандар санының өскені байқалып отыр. Барлық науқас емделіп шықты. Өлім-жітім болған жоқ, — дейді облыстық денсаулық сақтау басқармасының басшысы Төлеген Жігітаев. Еске салсақ, осыған дейін Павлодарда жыл басынан бері 32 адам бруцеллез ауруын жұқтырғаны хабарланған
